Fede Álvarez

Federikas Chavjeras „Fedė“ Alvaresas Matosas (, g. ) – urugvajiečių kino režisierius, scenaristas ir prodiuseris. Geriausiai žinomas kaip filmų „Piktieji numirėliai“ (2013 m.), „Mirties namai“ (2016 m.) ir „Svetimas: Romulas“ (2024 m.) režisierius.

 Biografija 
2009 m. Alvaresas savo trumpametražį filmą „Ataque de Pánico!“ išleido „YouTube“ svetainėje. Prieš premjerą internete, filmas buvo parodytas 2009 m. spalio 31 d. Buenos Airių „Rojo Sangre“ kino festivalyje.Buenos Aires Rojo Sangre 2009 Retrieved 2010-02-04. Po kelių savaičių sudarė sutartį su „Ghost House Pictures“ dėl 30–40 milijonų dolerių biudžeto mokslinės fantastikos filmo režisavimo. Jo pirmasis projektas su „Ghost House“ buvo 1981 m. filmo „Piktieji numirėliai“ perdirbinio režisavimas ir scenarijaus rašymas. Po šio perdirbinio išleidimo Alvaresas pareiškė, kad „jaučia pagundą kurti didelius franšizių filmus“, tačiau vietoj to režisavo ir parašė scenarijų palyginti mažo biudžeto siaubo filmui „Mirties namai“ (2016 m.), kuris sulaukė teigiamų atsiliepimų.

Vėliau atskleidė, kad tuo laikotarpiu „Marvel Studios“ kreipėsi į jį su pasiūlymu režisuoti nenurodytą filmą, tačiau jis atsisakė, manydamas, kad turės mažai kūrybinės kontrolės. 2017 m. Alvaresas susibūrė su „Good Universe“, kad įkurtų savo prodiuserinę kompaniją „Bad Hombre“.

Alvaresas režisavo filmą „Mergina voratinklyje“, sukurtą pagal to paties pavadinimo romaną, kuris išleistas 2018 m. lapkričio 9 d. 2019 m. balandį kartu su Doug Liman režisavo 2021 m. filmo „Chaoso planeta“ pakartotinius filmavimus, dėl kurių filmo biudžetas padidėjo dar 15 mln. dolerių.

2021 m. režisavo visas devynias „Apple TV+“ serialo „Skambučiai“ serijas – tai daugiausia garso serialas su animaciniais vaizdiniais elementais. Jis taip pat yra vienas iš scenarijaus autorių ir prodiuserių filmo „Mirties namai 2“, kuris pasirodė 2021 m. rugpjūčio 13 d. Režisavo ir parašė scenarijų 2024 m. filmui „Svetimas: Romulas“.

 Filmografija 
 Filmai 
 Metai Pavadinimas (orig.) Režisierius ScenaristasProdiuseris 2013 Evil Dead    2016 Don't Breathe    2018 The Girl in the Spider's Web    2021 Don't Breathe 2    2022 Texas Chainsaw Massacre   2024Alien: Romulus   
 Televizija 
 Metai Pavadinimas (orig.) Kūrėjas RežisieriusScenaristasProdiuseris 2014 From Dusk till Dawn: The Series     2021 Calls    
 Išnašos 

Kategorija:Urugvajaus kino režisieriai